Peale keynotesid ja lõunat algas töö sektsioonides. Kuulasin,  kuidas BEA ja Groupe Casino (arvate et tegemist on kasiinodega?) rääkisid Event-Driven Architecturest. Juba alguses ütlesid nad kohe ära, et tegemist ei tule tehnilise jutuga vaid sellise ülevaatega ja nad ei valetanud. Sisuliselt peitub järjekordse imelise akronüümi taga "uudne" lähenemine kus eventid muudavad süsteemi olekut ja nende peale käivitatakse tegevusi. Peale lühikest sissejuhatust räägiti kohe edasi tootest nimega  AquaLogic Hiper Workspace for Retail, mis on siis BEA poolt kaubandusse pakutav EDA reference implementation. Selle abil saab implementida selliseid ennekuulmatuid asju nagu toodete tagasikutsumist ja allahindlusi ja uute toodete launche ning kasutades RFID-sid ka automatiseerida laoseisude manageerimist. Ok, nüüd siis teate, et seda saab teha EDA-ga. Teinekord hea öelda: meie programm kasutab EDA-d. Lootusetus süvenes.